***Tisztelt Ügyfelünk!***

*Tájékoztatjuk, hogy megjelent a* ***Pénzügyminisztérium 2022/4. Adózási kérdése****, a képernyő előtti munkavégzéshez éleslátást biztosító szemüveg adómentes juttatása kapcsán a szemészeti szakvizsgálat meghatározásáról, amelyet csatoltan megküldünk.*

*A lényeget meghatározó mondatokat idézem:*

*„….Az Szja tv. 1. számú mellékletének 8.8 pontja alapján adómentes a jogszabály által előírt használatra tekintettel juttatott védőeszköz….*

*Az EüM rendelet 5. § (3) bekezdése rendelkezése szerint, ha a munkavállalót foglalkoztató munkáltatónál működő orvos megállapítja, hogy a munkavállaló részére a képernyő előtti éleslátást biztosító szemüveg biztosítása szükséges lehet, a munkavállalót az* ***1. számú melléklet szerinti beutalóval utalja be a szemészeti szakvizsgálatra****. A beutalóban fel kell tüntetni a képernyő előtti éleslátást biztosító szemüveg használatát szükségessé tevő munkakör megnevezését, és annak a szakvizsgálathoz szükséges mértékű leírását is.* ***Ha szemészeti szakvizsgálat*** *eredményeként indokolt, illetve a munkavállaló által használt szemüveg vagy kontaktlencse a képernyő előtti munkavégzéshez nem megfelelő, a munkáltató a munkavállalót ellátja a minimálisan szükséges, a képernyő előtti munkavégzéshez éleslátást biztosító szemüveggel [EüM rendelet 6. §]…………..*

***Összefoglalva*** *a foglalkozás-egészségügyi szolgálat orvosa által elvégzett vizsgálatok alapján felmerült látórendszeri eltérések miatt szükségessé váló szemészeti vizsgálatokat* ***kizárólag szemész szakorvos végezheti****. Az optometrista végzettséggel rendelkező tevékenysége, szakmai kompetenciája a szemészeti szakorvosi vizsgálatot nem válthatja ki, azzal nem tekinthető egyenértékűnek. A rendelet szerinti* ***szemészeti szakvizsgálatot****, ilyen súlyú szemészeti vizsgálati lelet kiadását* ***csak szemészeti szakvizsgával rendelkező orvos végezheti.***

*Mindezekre tekintettel az EüM rendelet 6. §-a alapján előírt* ***éleslátást biztosító szemüveg abban az esetben minősül az Szja tv. 1. számú mellékletének 8.8. pontja alapján adómentes juttatásnak, amennyiben annak szükségességét szemészeti szakvizsgával rendelkező orvos állapította meg.”***

***Üdvözlettel:***

***J and J Könyvvizsgáló, Adószakértő Kft.***

*8900 Zalaegerszeg, Várkör u. 9.*